Malema beveel volgelinge om grond te besetJulius Malema. Foto: Werner Beukes / SAPA “Grondgrype is wanneer iemand met geweld ander van besette grond verwyder. Maar dit is nie wat ons sê nie,” het Malema gesê. “Ons sê daar is te veel verlate grond in Suid-Afrika en dat van dit aan buitelanders behoort en van dit aan die regering. Ons sê aan ons mense dit is tyd om die onbesette grond te beset.” Volgens Malema moet mense nie ongeduldig raak wanneer die polisie hulle strukture vernietig nie. “Hulle moet nooit ongeduldig raak nie. Hulle moet voorgaan om te bou tot die polisie moeg raak.” “Hulle sal bly. Met hulle deursettingsvermoë om die grond te beset, sal niemand hulle kan verslaan nie. Nie eers die staat sal hulle kan verslaan nie. Nie eers die polisie sal die mense verslaan nie. Die mense se eenheid sal verseker dat hulle bo enige moeilikheid uitstyg,” het Malema gesê.